પીડિતાએ આરોપ લગાવ્યા છે કે ન્યાય માટે તે ઉન્નાવ પોલીસના દરેક અધિકારી પાસે ગઈ, પરંતુ કોઈ જ સુનાવણી થઈ નહી. પીડિતા અનુસાર આરોપી ધારાસભ્ય તેના પર પોલીસમાં કેસ દાખલ ના કરવા માટે પ્રેશર બનાવતો રહ્યો. પીડિતાએ આરોપ લગાવ્યા છે કે, 3 એપ્રિલ 2018ના દિવસે દબાણ બનાવા માટે તેના પિતા સાથે ધારાસભ્યના ભાઈ અતુલ અને મનોજે મારપીટ કરી. જણાવવામાં આવી રહ્યું છે કે વિરોધ કરવા પર પીડિતાના મૃત પિતા વિરૂદ્ધ એક ખોટો કેસ દાખલ કરી દેવામાં આવ્યો. પોલીસની નિષ્ક્રિયા અને ધારાસભ્યની દબંગાઈથી ત્રસ્ત થઈને સગીરા લખનઉ પહોંચી અને સીએમ આવાસ બહાર આત્મવિલોપનની કોશિષ કરી હતી.